
De la Craciun incoace parca s-a stirnit iadul! Un iad surd, silentios, ca tunul sonic al lui Gogu Constantinescu. Fara bombe, fara 
rachete, fara fumigene, fara jandarmi, dar nimicitor fara sa para. O canonada pustiitoare, venita parca din toate partile, menita sa 
ne stinga definitiv, prin implozie provocata. In esenta, atacuri in lant asupra simbolurilor. Enumeram cateva: 


- în decembrie 2022, tentativa de substituire a Crăciunului cu Hanuka, în parculetul Radu Beligan de lîngă Piaţa Universităţii; 

- tot în decembrie 2022, a doua zi după Sfântul Ștefan, ședința Consiliului local de la Sectorul 2, pentru demolarea statuii lui 

Mircea Vulcănescu din Piaţa... Sfântul Ștefan (în timp ce, la Oradea, statuia lui Mihai Viteazu zace într-un garaj, după ce a fost 

înlocuită cu statuia regelui Ferdinand); 

- în ianuarie, după ce a „îndrăznit” să cânte „Doina” lui Eminescu într-un spectacol, Adrian Naidin a primit o atenţionare din partea 

Comunităţii evreilor din lași, cum că ar fi bine să n-o mai cânte, că se supără Mossad-ul; recent, o altă tentativă anti-simbol, la 

Liceul tehnic Mircea Vulcănescu din București, pentru schimbarea numelui, la sesizarea mai multor „foruri”, printre care și 

Institutul Elie Wiesel; 

- în judeţul Satu Mare urmașii românilor expulzați și deportaţi de horthysti sunt discriminați în favoarea deportaților de alte etnii; la 

Universitatea din București, mareșalului Antonescu i se retrage titlul de Doctor Honoris Causa; 

- la fel de silențios ca tunul lui Gogu Constantinescu, vecinii și „prietenii” noștri ucraineni dragheaza canalul Bâstroe si ne fură apa 

„ din Deltă, încălcând cu nesimţire legislaţia internaţională si chiar „corectitudinea politică” de care se face atâta caz, în timp ce noi 
îi găzduim, îi plătim și le asigurăm locuri de muncă; 

trupele N.A.T.O. ne invadează protector, ca să ne apere de dușmanii pe care ei îi stârnesc; 

- la Valea Uzului, în cimitirul international, ungurii ne scot morții din morminte, cu complicitatea unor magistrați români, vânzători 

vânduți cui dă mai mult; 

- în timpul ăsta, se tranzacţionează rețeaua spitalelor C.F.R. și Poșta Română, pentru privatizarea sau preluarea lor de unele 

servicii mai mult sau mai puţin românești... 

lar voi taceti! lar când spun „voi”, nu mă refer la „acești netrebnici care ne conduc”, cum îi numea, avant la lettre, Mihai Eminescu. 

Pentru că ei, cei de atunci, și ei, cei de azi, n-au avut și nu au legitimitatea funcţiilor ocupate samavolnic. Fără ei nu se putea fura 


Lă 


sau vinde niciun ac din tara asta. Si pe ei îi blesteama Eminescu în cumplita sa „Doină”, pe ei, cei care ne-au adus străinii, nu pe străini („cine a-ndrăgit străinii”, „cine ne-a 

adus jidanii”, „cine ne-a adus pe greci”, , cine ne-a adus muscalii”). 


Nu mă refer, deci, la trădătorii din vârful statului, al căror singur Dumnezeu e banul, ci la voi, cei care sunteţi „beneficiarii” acestei trădări continue. A voastră, ca indivizi, ca 
popor, ca tara. Voi de ce taceti? Nici voi n-aveţi Dumnezeu? N-aveti copii sau nepoți? Credeţi că-i apärati tăcând din gură? Credeţi că soarta lor este doar individuală, fără 
legătură cu poporul sau specia din care fac parte? Credeţi că vor trece neobservati de tăvălugul care strivește lumea? Sau că vor fugi undeva, în străinătate, unde urgia n-a 
ajuns încă? Chiar credeţi că mai există vreun asemenea loc pe pământ? 


Nu simtiti că se apropie Marele Sfârșit, la care contribuiţi cu tăcerea voastră, si că a venit vremea „decontului”, a Judecăţii? Viaţa asta, fericită sau nefericită, trăită pana la 
capăt sau întreruptă de un virus invizibil sau de un cutremur devastator, este oricum mai scurtă decât eternitatea. Si cred că e important să știm ce alegem: viata veșnică 
sau osânda veșnică! Restul e tăcere vinovată[1]. 


Nota redacţiei - „Să nu uităm că istoria nu va uita pe vinovați; şi vinovați suntem cu toții: unii, pentru că am tăcut; alții, pentru că am greşit; cu toții, pentru că am suportat”. 
(lon Antonescu) 


[1] Sursa „Certitudinea”, Nr. 131 

